open-index/open-wikipedia-markdown huggingface dataset:
Suomen tupakkateollisuus

**Tupakkateollisuus** on ollut merkittävä teollisuudenala Suomessa. Merkittävimpiä alan yhtiöitä olivat Amer-Tupakka, Rettig Oy ja Pietarsaaren Strengbergin tupakkatehdas. Myös jotkin urheiluliitot saivat osinkoja tupakan myynnistä. Vuonna 2010 Suomessa ei ollut tupakkateollisuutta.

Suomessa toimineita tupakkatehtaita:
* Strengbergin tupakkatehdas Pietarsaaressa vuosina 1762–1998,
* Rettigin tupakkatehdas Turussa vuosina 1845–1998,
* Amer-Tupakan tupakkatehdas Tuusulassa vuosina 1950–2004,
* Vaasan tupakkatehdas perustettiin vuonna 1861, 
* Samsonin tupakkatehdas (myöhemmin Hämeen Tupakkatehdas Oy) Hämeenlinnassa vuosina 1898–1908,
* Fältmarsin tupakkatehdas Hämeenlinnassa vuosina 1885–1915,
* Borgströmin tupakkatehdas Helsingin Kruununhaassa vuosina 1839–1928,
* Suomen Tupakan tehtaat Ruoholahdessa (1930–1964) ja Lauttasaaressa (1964–1995),
* Achilles Christidesin tupakkatehdas Fennia Helsingissä 1898–1961,
* Tollander & Klärich Helsingissä vuosina 1840–1925.
* Osakeyhtiö J. & E. Humelin Turussa vuosina 1881–1933.
* Wiipurin Tupakka Oy on perustettu vuonna 1923 Viipurissa, sittemmin toiminut Pietarsaaressa nimellä Tupakkatehdas Kerho Oy. Vuonna 1983 Tupakkatehdas Kerho Oy yhdistyi Oy Rettig-Strengberg Ab:hen.
* Wiborgs Tobaksfabriks (Wiipurin Tupakkatehdas) vuoteen 1906.
* F. Sergejeffin Tupakkatehdas on Feodor Sergejeffin 1878 Viipuriin perustama tupakkatehdas, jonka tytäryhtiöt ovat sittemmin siirtyneet muiden kuin tupakkatuotteiden kauppaan.
* Tampereen Tupakkatehdas Osakeyhtiö (vanhempi) jatkoi Oy W:m Wilén Ab:n vuonna 1917 aloittamaa tuotteiden valmistusta. 1922 yhtiö joutui konkurssiin.
* Tampereen Tupakkatehdas Osakeyhtiö (uudempi), perustettu 1943.

## Lähteet

## Katso myös
* Tupakan historia Suomessa
* Luettelo suomalaisista tupakkatuotteista

## Aiheesta muualla
* Suomessa toimi ennen kymmeniä tupakkatehtaita Yle Elävä arkisto 20.09.2012
Dmitri Romanov

**Dmitri Romanov** -nimisiä henkilöitä ovat:

*Dmitri Romanov (s. 1987), venäläinen ampumaurheilija
*Ruhtinas Dmitri Aleksandrovitš Romanov (1901–1980), venäläissyntyinen aatelismies, keisari Aleksanteri III:n pojanpoika
*Ruhtinas Dmitri Pavlovitš Romanov (1891–1941), venäläinen aatelismies, keisari Nikolai II:n serkku
*Ruhtinas Dimitri Romanov (Dimitri Romanovitš Romanov, s. 1926), tanskalaistunut kirjailija ja pankkimies
Smokestack Lightnin’ Volume 1

**Smokestack Lightnin' Volume 1** on kokoelma-albumi yhdysvaltalaisen blueslaulaja ja lauluntekijä Howlin' Wolfin tuotannosta vuosilta 1951–1956. Laulamisen ohella Wolf soittaa huuliharppua. Levy on ilmestynyt vuonna 1990 Roots-levymerkillä.

Kappaleet on digitoitu Chessin alkuperäisistä mono- ja stereofonisista masternauhoista. Valmistuslisenssi SPA-yhtiölle on saatu yhtiöiltä Billy Carr Productions / Red Dog Express Inc. Jakelusta on huolehtinut Movieplay SA.

Esittelytekstin on tehnyt Herman van der Horst ja kannen valokuva on saatu Michael Ochsilta.

## Kappaleet

Kappaleen "Evil" on tehnyt W. Dixon ja muut C. Burnett eli itse Howlin' Wolf. "Evil" on Chessin luettelossa nimellä "Evil's Going On" ja "All Night Boogie" nimellä "Allnight Boogie (Allnight Long)".

## Muusikot

"How Many More Years"  (Memphis, elokuussa 1951)
* Willie Johnson – kitara
* Willie Steel – rummut
* Ike Turner – piano

"Moanin' at Midnight"  (Memphis, elokuussa 1951)
* Willie Johnson – kitara
* Willie Steel – rummut

"I Love My Baby" ja "All Night Boogie"  (Chicago, lokakuussa 1953)
* Fred Below – rummut
* Hosea Lee Kennard – piano
* Hubert Sumlin – kitara
* Jody Williams – kitara

"Neighbors", "I'm the Wolf" ja "Rockin' Daddy"   (Chicago, maaliskuussa 1954)
* Lee Cooper – kitara
* Willie Dixon – basso
* Earl Phillips – rummut
* Otis Spann – piano
* Hubert Sumlin – kitara

"Just My Kind" ja "I’ve Got a Woman"   (Chicago, 1953) 
Muusikot (piano, kitara, rummut) eivät ole tiedossa.

"Work for Your Money" 
Mahdollisesti samasta sessiosta kuin "Just My Kind".

"Baby How Long" ja "Evil"   (Chicago, 25. toukokuuta 1954)
* Willie Dixon – basso
* Earl Phillips – rummut
* Otis Spann – piano
* Hubert Sumlin – kitara
* Jody Williams – kitara

"No Place to Go"   (Chicago, 25. maaliskuuta 1954)
* Lee Cooper – kitara
* Willie Dixon – basso
* Earl Phillips – rummut
* Otis Spann – piano
* Hubert Sumlin – kitara

"Forty Four" ja "I'll Be Around"   (Chicago, lokakuussa 1954)
* Willie Dixon – basso
* Earl Phillips – rummut
* Otis Spann – piano
* Hubert Sumlin – kitara
* Jody Williams – kitara

"Who Will Be Next?"   (Chicago, maaliskuussa 1955)
* Willie Dixon – basso
* Henry Gray – piano
* Earl Phillips – rummut
* Hubert Sumlin – kitara
* Jody Williams – kitara

"I Have a Little Girl"  (Chicago, 25. maaliskuuta 1955) 
Sama kokoonpano kuin edellisessä.

"I Asked for Water (She Gave Me Gasoline)" ja "Natchez Burning"  (Chicago, 19. heinäkuuta 1956)
* Willie Johnson – kitara
* Hosea Lee Kennard – piano
* Earl Phillips – rummut
* Otis "Smokey" Smothers – kitara

"Smokestack Lightnin'"   (Chicago, tammikuussa 1956)
* Willie Dixon – basso
* Hosea Lee Kennard – piano
* Earl Phillips – rummut
* Hubert Sumlin – kitara
* Jody Williams – kitara

Peruskokoonpanoksi muodostuisi:
* Willie Dixon – basso
* Earl Phillips – rummut
* Otis Spann – piano
* Hubert Sumlin – kitara
* Jody Williams – kitara
* Howlin' Wolf – laulu ja huuliharppu

## Lähteet

* Howlin' Wolf LP *Smokestack Lightnin' Volume 1* (Roots RTS 113004, 1990)
Kantoli

**Kantoli** oli historiallinen hindulais-buddhalainen kuningaskunta 400-luvulla aaj. Sen arvellaan sijainneen Etelä-Sumatralla jossain Jambin ja Palembangin kaupunkien lähettyvillä. Kiinalaisten kronikoista voidaan lukea: "Sanfotsi, joka ennen oli Kantoli." Tästä ja Kantolin sijainnista on päätelty, että Kantoli oli Srivijayan edeltäjä.  Kiinalaiset käyttivät Srivijayasta nimeä Sanfotsi.

Liu-Song-dynastian aikana Kantoli lähetti useita lähetystöjä Kiinaan. 
Kuningaskunnat solmivat kauppasuhteet, mikä toi Kantoliin huomattavaa vaurautta. Kantoli oli tosin riippuvainen Kiinan-kaupasta. Kun Sui-dynastia kaappasi vallan Liu-Song-dynastialta, kaupankäynti romahti uuden hallitsijan ankaruuden takia. Keisari kielsi hovissa luksustavarat, joita muun muassa Kantoli oli toimittanut.

## Lähteet
*
*

### Viitteet
Henrik Klaunpoika Djäkn

**Henrik Klaunpoika Djäkn** (mainitaan vainajana vuonna 1459) oli ritari, Pariisin-ylioppilas, valtaneuvos ja Pohjois-Suomen laamanni.

Djäknin isä oli Turun linnan vouti Klaus Lydekenpoika Djäkn, johon liitetään "Elinan surman" tarina. Isä-Djäkn solmi toisen avioliiton Kristina Jönsintytär Garpin kanssa, joka oli Henrikin äiti. Henrik Djäkn sai isänperintönä kahdesta puolen manttaalin suuruisesta tilasta muodostuneen Kaskisten tilan.

Djäknin arvellaan olleen se Henrik Nicolai, joka tuli vuonna 1427 Pariisin yliopistosta baccalaureukseksi ja 1428 maisteriksi. Hän oli isänsä jälkeen Turun linnan päällikkö vuosina 1435 ja 1436, jolloin kuningas Kaarle VIII Knuutinpoika Bonde pakotti hänet luopumaan tehtävästä. Djäkn toimi vuodesta 1445 vuoteen 1447 Ala-Satakunnan tuomarina ja 1448–1459 Pohjois-Suomen laamannina. Ritari hänestä tuli ilmeisesti vuonna 1441 ja valtaneuvos viimeistään vuonna 1450. Vuonna 1452 tai 1453 kuningas lähetti Djäknin Novgorodiin rauhanneuvottelijaksi ja ollessaan maanpaossa vuonna 1457 hän pyysi Djäkniä yhdeksi sovintotuomariksi itsensä ja valtaneuvoston välille. 

Djäknin puoliso vuodesta 1438 oli Lucia Olavintytär Skielge. Pariskunta oli lapseton ja teki suuria lahjoituksia muun muassa Turun tuomiokirkkoon. Naantalin luostari sai heiltä vuonna 1442 Raisiossa olleen Ailosen tilan ehdolla, että luostari siirretään sinne alkuperäiseltä paikaltaan Maskusta. Lucia Djäkn, jonka mainitaan tehneen luostarille lahjoituksia vielä vuonna 1485, asui siellä viimeiset elinvuotensa. Kaskisten tilan Lucia myi leskeksi jäätyään Maunu Tavastille, Sten Sturelle ja Knut Posselle, joilta se siirtyi Naantalin luostarin omistukseen.

## Lähteet

* 

### Viitteet
Tutkataajuusalueet

**Tutkataajuusalueet** ovat sähkömagneettisen säteilyn aaltoalueita, jotka on standardissa määritelty tutkien käytettäviksi. IEEE:n Std-521-1976:n mukaisia tutkataajuusalueita ovat:

Mainittujen lisäksi kaikki radiotaajuudet ovat teknisesti kelvollisia tutkan käyttöön.  Vain tutkan käyttötarkoitus ja ominaisuudet ovat käytetyn taajuuden mukaisia.  Yli horisontin mittaava tutka (OTH-tutka) käyttää lyhyitä aaltoja (3&nbsp;MHz – 30&nbsp;MHz), keskipitkiä aaltoja (300&nbsp;kHz – 3&nbsp;MHz) tai jopa pitkiä aaltoja (30&nbsp;kHz – 300&nbsp;kHz).

## Katso myös
* Mikroaallot
* Radiotaajuusalueet
* Tutka

## Lähteet
Massa (joki)

**Massa** on Sveitsissä, Wallisin kantonissa virtaava Aletschjäätikön laskujoki. Massa yhdistyy Rhôneen Brigin yläpuolella Natersin ja Bitschin rajalla. Massan virtaamaa säännöstellään Gibidumin padolla. Joessa on myös Electra-Massa S.A.:n omistama 340 MW:n tehoinen vesivoimalaitos, jonka vuosituotanto on noin 500 GWh energiaa .

## Lähteet

Massan hydrologiset tiedot ympäristöministeriön sivuilla 


Tiedosto:Gibidum.jpg|Gibidumin patojärvi Massan laaksossa.
Tiedosto:Gibidum300807phr.jpg| Gibidumin padolla säännöstellään Massan virtaamaa.
Tiedosto:Massa river.jpg| Massan karua laaksoa yläjuoksulla.
József Nagy

**József Nagy** on ainakin seuraavien henkilöiden nimi: 

* József Nagy, unkarilainen yleisurheilija
* József Nagy, vuonna 1934 syntynyt unkarilainen nyrkkeilijä
* József Nagy, vuonna 1953 syntynyt unkarilainen nyrkkeilijä
* József Nagy, vuonna 1975 syntynyt unkarilainen nyrkkeilijä
* József Nagy, vuonna 1892 syntynyt unkarilainen jalkapalloilija ja jalkapallovalmentaja
* József Nagy, vuonna 1960 syntynyt unkarilainen jalkapalloilija
* József Nagy, vuonna 1988 syntynyt unkarilainen jalkapalloilija
* József Nagy, unkarilainen painija
Piscina

**Piscina** on kirkossa alttarin lähellä oleva matala allas, jota käytetään ehtoollisvälineiden pesemiseen. Piscina on yleensä valmistettu kivestä, ja siitä johtaa viemäri kirkon perustuksiin. Piscinaan voidaan kaataa myös sakramenteissa käytetyt ylijääneet aineet niin, että ne pysyvät siunatulla maalla. Piscinaa käytetään katolisessa, luterilaisessa ja anglikaanisessa kirkossa. Myös ortodoksisessa kirkossa on käytössä piscinaa muistuttavia astioita. Suomessa piscinat ovat osa keskiaikaisten kivikirkkojen arkkitehtuuria. Useissa Ruotsin kirkon kirkoissa on piscina ja sitä käytetään länsimaisen perinteen mukaisesti ylijääneen ehtoollisviinin tai kasteveden hävittämiseen.

## Historia
Latinan sana *piscina* tarkoitti aluksi antiikin termien kala-allasta. Kristinuskon tultua se merkitsi kastekappelin kasteallasta. Myöhemmin piscinaksi on nimitetty usein kuorin tai sakariston seinän syvennykseen sijoitettua allasta, jossa huuhdellaan sakramenttiastioita.

Kristillisessä käytössä piscina tarkoitti alun perin kasteallasta, mutta keskiajalla merkitys vaihtui tarkoittamaan seinän sisään syvennettyä pesuallasta. Tässä muodossa piscina on yleistynyt sydänkeskiajan lopulla.

## Käyttö
Piscinan tarkoitus on ohjata sakramenteissa ja pyhien välineiden pesussä käytetty vesi ja pappien käsienpesuvesi suoraan siunattuun maahan. Toisinaan piscinan käyttä on hävitetty myös vihkivettä, sakramenteissa käytettyä krismaa ja tuhkakeskiviikon palveluksesta ylijäänyttä siunattua tuhkaa. Piscinaan ei kuitenkaan ole kaadettu ylijäänyttä ehtoollisviiniä, joka on kirkon sääntöjen mukaan kuulunut nauttia messun jälkeen. Nykyään, esimerkiksi Ruotsin kirkossa on normaalia, että kalkkiin jäänyt viini tyhjennetään kirkon piscinaan.

Piscinan paikka on alttarin luona seinäkomeron pohjalla, alttarin sivussa tai pylvään päällä, jonka sisällä ja alla olevassa lattiatiilessä on reikä. Esimerkiksi Naantalin kirkossa ja Hattulan Pyhän Ristin kirkossa on piscina.

## Lähteet
József Nagy (yleisurheilija)

**József Nagy** (2. lokakuuta 1881 Sárkeresztúr &ndash; 27. lokakuuta 1952 Balatonszepezd) oli unkarilainen yleisurheilija ja olympiamitalisti, joka kilpaili pika- ja keskimatkojen juoksuissa. Hän edusti seuratasolla budapestiläistä BBTE:tä. Nagy osallistui Lontoon olympialaisiin 1908, joissa hän voitti yhden mitalin, pronssia sekaviestistä. Hän osallistui myös 400, 800 ja 1500 metrin matkoille, mutta ei selviytynyt finaaliin saakka yhdessäkään henkilökohtaisessa lajissa. 

## Ennätykset

* 400 m: 50,6 s (1908)
* 800 jaardia: 2.02,4 (1908)
* 1 500 m: 4.19,6 (1908)

## Lähteet
*
Fotex

**Fotex** oli muovitehdas Sarviksen 1950-luvulla valmistama bakeliittikamera. Kamerat olivat Boyerin kopioita joihin optiikan teki jokin tamperelainen optikkoliike. Fotex on edelleen ainoa suomalainen sarjavalmisteinen kameramalli. 

Fotex-kameroita tehtiin joitain satoja. Prototyyppimalli "Akromat" on harvinaisempi sillä sitä ei koskaan virallisesti julkaistu: tuotanto lopetettiin alkuunsa lisenssioikeusjutun pelossa ja mallikappaleet jaettiin henkilökunnalle. Sarvis julkaisi Fotex Akromatin sijaan huomattavasti pelkistetymmän "Fotexin". 127-koon rullafilmiä käyttäviä Fotex-malleja oli saatavilla ainakin 4&times;4- ja 4&times;6,5 -formaateissa.

Tuotannon kiihdykkeenä toimivat vuoden 1952 olympiakisat, joiden ajateltiin luovan kysyntää kameroille. 

Fotexeja jaettiin myös palkintoina *[[Lasten maailma]]* -lehden tilauksia markkinoiville lapsille. 

Samannimisiä kameroita on tehty ainakin Tanskassa ja Espanjassa. Espanjalainen Fotex oli myös suora Boyerin kopio, mutta tietoa historiallisesta yhteydestä suomalaiseen Fotexiin ei ole. 

## Lähteet
* "Moro kaipaa tietoa Sarviksen kameroista", Aamulehti 9.6.2010
Paholaisen sanat

**Paholaisen sanat**,  on Paul Gauguinin öljymaalaus vuodelta 1892. 

Saapuessaan Tahitille 1891 Gauguin alkoi maalata saaren maisemia Bretagnen kautensa väreillä, joissa oli siellä täällä juovia van Goghin tyylin keltaista. Tässä ympäristössä syntyivät tahtitilaisnaisten veistokselliset hahmot.

Maalauksessa on merkkejä aikaisempina vuosina omaksutuista vaikutteista. Sen alaosassa huojuvat viivat ja kirkkaat värit muistuttavat japanilaisia puupiirroksia. Puun runko muistuttaa painajaismaista eläintä, ja oikeassa yläkulmassa lipuva ihmisen naamio muistuttaa Gauguinin yhteydestä symbolismiin. 

Tässä oudossa maisemassa seisoo mielivaltaisen itsevarmasti sijoitettuna tahitilainen nainen puumaisen jäykkänä, suojellen alastomuuttaan painamalla rypistynyttä valkoista vaatetta vartalonsa alaosaa vasten. Kyseessä on takautuma antiikin Rooman teemasta siveä Venus. Toinen nainen kyyristyy ja pyörittää silmiään kauhuissaan. Taidemaalari luo myytin kiinnittämällä huomion mielikuvitukseensa ja tuomalla yhteen kaikki kulttuurinsa jäänteet.

## Polynesialainen Eeva
Matkustaessaan Polynesiaan Gauguin otti mukaansa kokoelman valokuvia renessanssimaalauksista, Parthenonista ja Borobudurin buddhalaisesta temppelistä. Hän liitti näitä kuvia usein tahitilaismaalauksiinsa. 

Tässä polyneesialaisessa Eevassa hän visioi kanavan, jonka kautta henkinen maailma liittyy arkipäivään. Hän esitti luultavasti hyvän ja pahan tiedon elämästä ja ihmisen moraalisuudesta, jotka olivat osa Gauguinin pitkäaikaista kiinnostusta elämään ja kuolemaan. Maalauksen yläosassa oikealla olevassa punaisessa ja vihreässä kasvossa Gauguin liittää itsensä mukaan tapahtumaan kuvauksella, joka on tehty luonnosmaisesti. Tätä embleemiä hän käytti myös omakuvissaan.

## Gauguinin naiskäsitys
Ottaessaan taiteilija-turistin roolin Gauguin muutti tarkastelutapaansa naisiin. Hänen matkansa yhä etäisempiin paikkoihin tarjosivat sellaisia ympäristöjä, joissa hän saattoi kuvitella esimodernia elämää. Niissä hän esitti naiset ajattomina hahmoina, pikemminkin kuin erityisinä kohteina, heidän tarinansa olivat peräisin paikallisista kansantarinoista, Raamatusta ja antiikin klassisesta mytologiasta. 

Kuitenkin Gauguin vastusti monia allegorisen representaation perinteitä, tarjoten symbolisen naishahmon täydellistämisen ja idealisoimisen sijaan usein kömpelöitä tai groteskeja elementtejä.  Gauguinin kiinnostusta kulttuurin arkkityyppeihin vastasi hänen kiintymyksensä romanttiseen myyttiin “Ikuisesta feminiinistä”,  johon monet ajan symbolistiset taiteilijat ja kirjailijat turvautuivat, jossa nainen oli vaistomainen tai henkinen olento, olipa hän häijy huokuttelija tai pyhä neitsyt.

## Lähteet
Puolimieli

**Puolimieli** on Happoradion viides studioalbumi, joka julkaistiin 13. lokakuuta 2010.

Albumi ylsi Suomen virallisen listan sijalle 1.

Yhtyeen laulaja Aki Tykki on sanonut, että albumin teko oli vaikeaa, mutta lopputulos oli hänen mielestään melko onnistunut. Joitakin henkilökohtaisia kokemuksia päättyi lyriikoille, kuten Pelastaja-singlen sanoihin, jolla on yhteys Akin rippikouluaikoihin.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Aki Tykki – laulu, kosketinsoittimet, piano
* AH Haapasalo – kitara, laulu, kosketinsoittimet
* Jatu Motti – basso
* Markku DeFrost – rummut

## Arvostelut
* Nyt.fi: 
* Soundi: 
* V2.fi: 

## Lähteet
Karl Björnberg

**Karl Björnberg** (1696–1775) oli ruotsalainen upseeri, joka oli sotilasarvoltaan kenraaliluutnantti.

Björnberg toimi Suomenlinnan komendanttina vuodesta 1765 lähtien. Hänet tunnettiin järkkymättömänä säätyvallan kannattajana. Kustaa III:n vallankaappauksen yhteydessä elokuussa 1772 eversti Jakob Magnus Sprengtporten pidätti Björnbergin ja varmisti näin käytännössä kaappauksen onnistumisen Suomessa.

## Lähteet
*
Traillinsaari

**Traillinsaari** () on saari itäisessä Grönlannissa. Saaren pinta-ala on 1&nbsp;884&nbsp;km², ja se sijaitsee Koillis-Grönlannin kansallispuistossa. Saari on nimetty eläintieteilijä Thomas Stewart Traillin mukaan. Saaren korkein kohta on 1&nbsp;884 m:n korkeudella merenpinnasta.

## Lähteet
The Original Soundtrack

**The Original Soundtrack** on englantilaisen rockyhtye 10cc:n kolmas albumi ja ensimmäinen, joka julkaistiin Mercury Records -levymerkillä. Se äänitettiin kuten kaksi edellistäkin albumia Strawberry Studiolla Stockportissa. Levy julkaistiin maaliskuussa 1975. Kannen suunnitteli Hipgnosis -ryhmä , piirtäjänä Humphrey Ocean.

Albumi oli suuri kaupallinen menestys Englannissa kivuten myyntilistalla sijalle 4. Levy pysyi top-100:ssa yhteensä 40 viikkoa. USA:ssakin levy myi hyvin ollen parhaimmillaan sijalla 15.

Albumin avauskappale on pitkä, yli 8 minuuttia kestävä minioperetti "Une Nuit á Paris (One Night In Paris)". Kappaleesta nappasi Andrew Lloyd Webber alkusoiton vuoden 1986 musikaaliin "The Phantom of the Opera".

Albumin singlehittejä olivat "Life is a Minestrone" (UK nro 7) sekä "I´m Not In Love", joka nousi singlelistalla jopa Britannian ykköseksi kesäkuussa 1975.   

## Kappaleet
**A-puoli:**
#
#
#

**B-puoli:**
#
#
#
#
#

## Esittäjät
* Graham Gouldman (basso, kitarat, laulu, lyömäsoittimet)
* Eric Stewart (kitarat, koskettimet, laulu)
* Kevin Godley (rummut, lyömäsoittimet, laulu)
* Lol Creme (kitarat, koskettimet, lyömäsoittimet, laulu)
Afro

**Afro** on kampaus tai hiustyyli, jossa on ideana saada hiukset kauas päänahasta. Tämä muodostaa pallomaisen, tuuhean kampauksen. Afrohiukset ovat yleensä karheat, villamaiset, hyvin kuivat ja kiharat, ja kuontalon muoto on yleensä pallon muotoinen tai vastaava. Afroja on kuitenkin monenlaisia.

## Luonnonafro
Luonnonafroksi kutsutaan afroa, joka on ihmisellä luonnostaan, eli hän on syntynyt tuuheahiuksiseksi ja pystytukkaiseksi. Monilla on myös pieni luonnonafro vauvana, mutta kun hiukset kasvavat, afro lähtee.

Todellisuudessa afro on luonnonkampaus, hoitamaton ja tehty ilman kemikaaleja. Afrosta tuli niin suuri menestys, että sitä alettiin kopioida ja siitä tehtiin peruukkeja.
Uinnin Suomen-mestaruuskilpailut 2009

**Uinnin Suomen-mestaruuskilpailut 2009** järjestettiin Helsingissä 25.-28. kesäkuuta 2009. Kyseiset mestaruuskilpailut olivat osa suurta Unicef Aquatic Games –kokonaisuutta, jossa muina lajeina olivat taitouinti, vesipallo ja uimahypyt. 
## Kilpailut
Unicef Aquatic Games yhdisti kilpauinnin osalta yhteen nuorten ja aikuisten SM-kilpailut. Ideana oli, että aamujaksoissa uitaisiin nuorten alkuerät, aikuisten alkuerät ja viimeiseksi nuorten nk. ”kuuma erä” eli finaali. Aamun uintien perusteella jaettaisiin nuorten mitalit, jonka lisäksi 8. parasta aikuista tai nuorta pääsisivät illan aikuisten SM-finaaliin. 
Kilpailuissa jaettiin myös Uinnin Kalevan Malja, jonka voitti HSS. Nuorten pistekilpailun voitti Raision Urheilijat.

## Tulokset
Taulukossa on joka lajin kohdalla ylemmällä rivillä nuorten mitalit ja alemmalla rivillä aikuisten mitalit.
### Vapaauinti

### Rintauinti

### Selkäuinti

### Perhosuinti

### Sekauinti

## Seurapisteet

## Aiheesta muualla
* Tulospalvelu
Töyhtöelenia

**Töyhtöelenia** (*Elaenia flavogaster*) on Keski- ja Etelä-Amerikassa sekä Länsi-Intian saaristossa tavattava tyranneihin kuuluva varpuslintu.

## Koko ja ulkonäkö
Kooltaan töyhtöelenia on 16&ndash;17&nbsp;cm:n pituinen. Selästään laji on oliivinruskea, ja siivet ja pyrstö ovat harmaammat. Siivissä on myös kaksi valkoista siipijuovaa. Päälaella on selvästi erottuva töyhtö, ja silmien ympärillä on valkoiset renkaat. Vatsastaan töyhtöelenia on vaaleankeltainen. Ulkonäöltään töyhtöelenia muistuttaa erityisesti savannieleniaa (*Elaenia chiriquensis*), joka on kooltaan hieman pienempi ja jonka töyhtö ei ole yhtä selvästi erottuva.

## Levinneisyys ja elinympäristö
Keski-Amerikassa töyhtöelenian levinneisyysalue ulottuu Meksikosta Panamaan. Etelä-Amerikassa lajia tavataan Andeilla Venezuelasta Kolumbiaan, Guyanasta, Surinamesta, Ranskan Guayanasta, Brasiliasta, Paraguaysta ja Argentiinan pohjoisosista. Lintu puuttuu paikoitellen Amazonian keskiosista. Lisäksi töyhtöeleniaa tavataan Trinidad ja Tobagosta ja monilta muilta Pienten-Antillien saarilta. Linnun elinympäristöä ovat metsät, savannit, pensaikot ja puutarhat. Töyhtöelenian elinympäristöt sijaitsevat yleensä alle 1&nbsp;500 metrin korkeudella merenpinnasta, mutta Andeilla lajia tavataan korkeammallakin kasvavista metsistä.

## Elintavat
Töyhtöeleniat liikkuvat yleensä pareittain, mutta niitä voi nähdä myös suurina äänekkäinä parvina hedelmäpuissa. Kun linnut ovat jännittyneitä, ne ovat erityisen äänekkäitä ja ne pitävät pään töyhtöään kohotettuna. Ravintonaan laji käyttää marjoja ja hedelmiä sekä hyönteisiä. Töyhtöelenian pesä on kuppimainen ja sijaitsee oksalla melko lähellä maanpintaa. Naaras munii kaksi munaa, ja joskus pesimäkaudessa on samalla parilla kaksi pesintää.

## Lähteet
Halisten kylämäki

**Halisten kylämäki** on Maarian pitäjän Halisten kylän historiallinen keskusalue Turun Halisissa Aurajoen rannalla. Läheisen Kuralan kylämäen tapaan se on ollut asuttuna yhtäjaksoisesti rautakaudelta asti. Kylän perinteinen rakenne on vieläkin säilynyt, ja rakennukset ovat pääosin 1800-luvulta ja 1900-luvun alusta. Rakennuskantaan kuuluu myös tätä vanhempia 1700-luvun aittoja. Kylämäki muodostaa yhdessä viereisen Halistenkosken ja Turun vesilaitoksen rakennusten kanssa yhden Suomen valtakunnallisesti merkittävistä rakennetuista kulttuuriympäristöistä.

Halisten kylämäkeen kuuluu kolme tilaa: Tätilä, Komonen ja Koski-Frantsi.

## Kylämäen historia
Kylämäen asutushistoria alkaa jo rautakaudelta, mistä todistavat kylää ympäröivät rautakautiset muinaisjäännökset. Kylämäen alueeltakin tunnetaan yksi rautakautinen kuppikallio. 

Alun perin Räntämäen eli Maarian pitäjään kuulunut Halisten kylä mainitaan ensimmäisen kerran vuonna 1352 asiakirjassa, joka koskee talonpoikien ja Turun piispa Hemmingin välistä riitaa Halistenkosken patoamisesta. Saman asiakirjan mukaan Halistenkoskessa sijaitsi jo tällöin mylly, joita koskessa on myöhempinä vuosisatoina ollut useita. 1500-luvulta eteenpäin jauhomyllyn rinnalle rakennettiin säämiskämylly ja Suomen ensimmäinen verkatehdas. Myös Turun dominikaanikonventti omisti keskiajalla myllyn Halisissa.

Kylän kolme tilaa olivat olemassa viimeistään 1560, jolloin niiden nimet olivat Tätilä (myöhemmin Kreula), Kallonen (nyk. Komonen) ja Löytänä (Frantsi, nykyisin Koski-Frantsi). Talot olivat nykyisillä paikoillaan viimeistään isojaon aikaan 1787.

Aiemmin Maarian kuntaan kuulunut Halinen liitettiin Turkuun vuonna 1944. 

## Lähteet
*
### Viitteet
Vaniljasyndrooma

**Vaniljasyndrooma** on Tuija Lehtisen kirjoittama nuortenkirja vuodelta 1990. Se ilmestyi vielä uusintapainoksena vuonna 2006.

Kirja kertoo lukiota aloittavasta Millistä, jonka opettajavanhemmat ovat matematiikkaihmisiä, mutta jonka omaan päähän minkäänlainen oppi ei tunnu mahtuvan.

## Juonikuvaus
Milli kyllästyy elämään tiukan äitinsä valvovan silmän alla, ja lähtee Lettu-ystävänsä kanssa toiseen kaupunkiin lukioon. Hän saa kuitenkin nopeasti huomata, ettei lukio todellakaan ole häntä varten. Onneksi häntä on auttamassa uudessa kaupungissa asuva ottopoika, sekä silloin tällöin täysin käsittämätön Lettu.

## Henkilöt
***Milli** &ndash; Milli on kirjan lukiota aloitteleva päähenkilö, joka pelkää uponneensa syvälle vaniljaan osaamatta tehdä mitään päätöksiä itse. Millin parhaat ystävät ovat Lettu ja Anki.
***Ottopoika** &ndash; Ottopoika on Millin uusi tuttava uudesta kaupungista. Hän asuu isoisänsä ja suuren koiransa kanssa keskellä metsää kuplatalossa. Ottopojan perhe asuu Hollannissa, jossa heillä on kukkakauppayritys.
***Petteri Punakuontalo** &ndash; Petteri on Millin luokkatoveri niin uudessa kuin vanhassakin kaupungissa. Hänellä on tulipunaiset hiukset ja paljon pisamia. Petteri on adoptoitu ja koska hän on hyvä matematiikassa, Millin äiti pitää hänestä. Petteri seurusteli jonkin aikaa Millin ystävän, Letun, kanssa, ja erottuaan hänen kanssaan alkoi tilittää tuskaansa Millille.
***Lettu ja Anki** &ndash; Lettu ja Anki ovat Millin parhaat ystävät, joista Lettu tuli Millin kanssa lukioon uuteen kaupunkiin. Anki jäi vanhaan ja heti koulun lopetettuaan meni naimisiin poikaystävänsä kanssa.
Suomen Purjehdus ja Veneily

**Suomen Purjehdus ja Veneily ry** (**SPV**)() on vuoden 2011 alussa toimintansa aloittanut purjehduksen ja veneilyn kattojärjestö, joka syntyi kun Suomen Purjehtijaliitto ja Suomen Veneilyliitto yhdistyivät. Liittoon kuuluu yli 300 suomalaista pursiseuraa sekä 40 luokkaliittoa. Näissä on noin 64&nbsp;000 henkilöjäsentä.

Suomen Purjehdus ja Veneily ry on Vapaaehtoisen pelastuspalvelun valmiusjärjestö.

## Toiminta
Suomen Purjehdus ja Veneilyn tehtävä on tukea toiminnallaan seuroja ja luokkaliittoja, jotka tuottavat veneilypalveluja. Liitto huolehtii veneurheilun ja veneilyn harjoittamis-  ja kehittämisedellytyksistä Suomessa sekä osallistuu niiden kehittämiseen kansainvälisissä järjestöissä. Järjestön toimisto sijaitsi vuoden 2016 loppuun Ahti Business Park -toimistorakennuksessa Espoon Haukilahdessa. Vuoden 2017 alusta toimisto sijaitsee Särkiniementiellä Lauttasaaressa.

### Maajoukkue
Suomen Purjehdus ja Veneily vastaa Suomen purjehdusmaajoukkueen, eli **Sailing Team Finlandin** toiminnasta. Maajoukkue koostuu vuosittain valituista huippupurjehtijoista, jotka kilpailevat olympialaisiin valituissa purjehdusluokissa. Joukkue edustaa Suomea olympialuokkien maailmankiertueella ja arvokilpailuissa.

## Talous
Suomen Purjehdus ja Veneily on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 3&nbsp;658&nbsp;255 euroa. Vuosittainen tuki on ollut vuodesta 2023 lähtien 642&nbsp;000 euroa.

## Katso myös
*Luettelo suomalaisista pursiseuroista

## Lähteet

## Aiheesta muualla
* Suomen Purjehdus ja Veneily ry
Erik Solbakken

**Erik Solbakken** (s. 17. marraskuuta 1984 Hemsedal, Norja) on norjalainen televisiopersoona ja juontaja Norjan yleisradiossa NRK:ssa. Hän juonsi Eurovision laulukilpailun Oslossa 2010 Nadia Hasnaouin ja Haddy N’jien kanssa.

## Aiheesta muualla
Kenta Shimizu

**Kenta Shimizu** (; s. 18. syyskuuta 1981) on japanilainen jalkapalloilija, pelipaikaltaan maalivahti. Hän on edustanut seuratasolla mm. J. Leaguessa pelaavaa Montedio Yamagataa, jota ennen hän on pelannut Kashiwa Reysolissa.

## Lähteet
 
* Shimizun profiili The Guardianin sivuilla
Brightonin lelu- ja pienoismallimuseo

**Brightonin lelu- ja pienoismallimuseo**, ennen **Sussexin lelu- ja pienoismallimuseo**, on Brightonissa, Englannissa, Brightonin rautatieaseman alla sijaitseva museo. Christopher Littledale perusti museon vuonna 1990, ja sen kokoelmaan kuuluu nykyisin yli 10 000 lelua ja pienoismallia.

Rautatiaseman holvikaaret rakennettiin vuonna 1845 tukemaan rautatieaseman edustaa. Paikkaa käytettiin aluksi olutpanimon tynnyreiden varastoimiseen. Alempi holvikäytävä, missä museon nykyinen sisäänkäynti sijaitsee, oli neljän vaunuhevosen ja maissisiilon majoituspaikka. Toisen maailmansodan aikana siellä oli Britannian armeijan päämajana.

Säätiö hankki paikan vuonna 1990, mutta vasta lähes vuoden kunnostustöiden jälkeen museo voitiin avata.

## Historia
Christopher Littledale, museon johtaja, perusti Brightonin lelu- ja pienoismallimuseon vuonna 1990 hyväntekeväisyyssäätiönä. Museon silloinen nimi oli Sussexin lelu- ja pienoismallimuseo. Toukokuussa 1998 museossa oli vuotoja, ja se jouduttiin sulkemaan saman vuoden marraskuussa. Railtrack-yhtiön urakoitsijat aiheuttivat vuodot, kun he puuttuivat vanhoihin salaojitusjärjestelmään rautatieaseman edustan ja taksialueen päällystystöiden aikana. Siihen aikaan Brightonin lelu- ja pienoismallimuseo oli Englannin ainoa lelumuseo.

Brightonin lelu- ja pienoismallimuseo oli suljettuna kolmen vuoden ajan. Sen aikana Railtrackin ja sitä isännöivän osaston, Espacian, kanssa käytiin neuvotteluja. Lopulta Railtrack suostui käyttämään 130&nbsp;000 puntaa museon vedeneristystöihin ja antamaan julkistamattoman summan korvaukseksi säätiölle. Museo avattiin uudelleen lokakuussa 2001. Marraskuussa 2004 Gloucesterin herttua vieraili museossa ja paljasti muistolaatan. Lokakuussa 2005 Brightonin lelu- ja pienoismallimuseo järjesti "Make History Fun" -kampanjan.

Marraskuussa 2005 museo sai 1&nbsp;594,70 punnan apurahan Surreyn, East Sussexin ja West Sussexin museovirastolta. Raha käytettiin tietokonetarvikkeiden ja lelujen erityistiedoista tehtävään tietokantaan.

Vuoden 2005 syksyllä ja talvella museo kärsi taas vuodoista ja työt saatiin päätökseen vuonna 2006.

## Hallintotapa
Brightonin lelu- ja pienoismallimuseo on itsenäinen, voittoa tavoittelematon järjestö ja se on rekisteröity hyväntekeväisyysjärjestöksi. Museon tämänhetkiset toimihenkilöt ovat:
* Michael Gilkes
* Alan Pett - toimihenkilöiden puheenjohtaja
* Christopher Littledale - johtaja
* Kenneth Mathews
* Susan Diab
* Wulf Never

## Aiheesta muualla

*Museon virallinen sivusto
Şahan Gökbakar

**Şahan Gökbakar** (s. 22. lokakuuta 1980 İzmir, Turkki) on turkkilainen komedianäyttelijä. Hän on tullut kuuluisaksi Recep İvedik -elokuvien nimiroolista.

## Filmografia
2005 Geeni - *Gen*
2008 Recep İvedik - *Recep İvedik*
2009 Recep İvedik 2 - *Recep İvedik 2*
2010 Recep İvedik 3 - *Recep İvedik 3*
Recep İvedik -elokuva nousi Turkin suosituimpien komedioiden listalle. Elokuvasarja teki Şahanista kuuluisan Turkissa, ja myös vähän ulkomaillakin.

## Aiheesta muualla
*
88 Thisbe

**88 Thisbe** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka C. H. F. Peters löysi vuonna 1866. Thisben läpimitta on 232 kilometriä, joten se on melko suuri päävyöhykkeen kohde. Asteroidin pyörähdysaika eli sen vuorokausi on noin kuusi tuntia. 

## Lähteet
*JPL Small-Body Database Browser: 88 Thisbe 
*Discovery Circumstances: Numbered Minor Planets (1)-(5000): Minor Planet Center
103P/Hartley

**103P/Hartley** eli **Hartley 2** on lyhytjaksoinen komeetta, jonka löysi australialainen Malcom Hartley 15. maaliskuuta 1986. Komeetan kiertoaika Auringon ympäri on 6,47 vuotta, ja komeetan ytimen läpimitan arvioidaan olevan 1,0–1,6 kilometriä. Komeetta menettää ainetta huomattavan nopeasti, minkä vuoksi se on luultavasti paitsi nuori, myös lyhytikäinen. Komeetan kokonaiseliniän arvellaan olevan vain noin 700 vuotta.

Hartley 2 ohitti maapallon vain 0,12 AU:n etäisyydeltä 21. lokakuuta 2010. Komeetan odotettiin tällöin saavuttavan noin viiden magnitudin kirkkauden eli näkyvän juuri ja juuri paljain silmin. NASAn EPOXI-luotain (entinen Deep Impact) tutki komeetta Hartley 2:ta ohilennolla 4. marraskuuta 2010. Ohilennon aikana luotain suoritti laajan kemiallisen analyysin komeetasta irtoavasta aineesta, kuvasi ja kartoitti komeetan ytimen sekä tutki sen lämpötilaa. Ohilennolla saatujen havaintojen mukaan komeetan ytimestä irtoaa hiilidioksidijään sublimoitumisen seurauksena suuret määrät löyhiä, vesijäästä muodostuvia "lumipalloja". Vastaavaa ilmiötä ei ole havaittu millään muulla lähietäisyydeltä kuvatulla komeetalla.

## Lähteet

## Aiheesta muualla
*avaruus.fi keskustelua aiheesta
*Ursan komeettajaoston 103P/Hartley 2 -sivu
*IAU Minor Planet Center: Periodic Comet Numbers
77 Frigga

**77 Frigga** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi C. H. F. Peters vuonna 1862. Pikkuplaneetta sai nimensä skandinaavisen mytologian Frigga-jumalattaren mukaan. Friggan läpimitta on noin 69 kilometriä ja pyörähdysaika noin 9,01 tuntia.

## Lähteet
*JPL Small-Body Database Browser: 77 Frigga 
* 
*Discovery Circumstances: Numbered Minor Planets (1)-(5000): Minor Planet Center
Frigg (täsmennyssivu)

**Frigg** tai **Frigga** voi tarkoittaa seuraavia:

*Frigg, jumalatar skandinaavisessa mytologiassa
*Frigg, suomalais-norjalainen kansanmusiikkiyhtye
*77 Frigga, asteroidi
*S/S Frigga, vuonna 1916 uponnut ruotsalainen höyrylaiva
*Friggs, Midsonan tuotemerkki
Miesten trap ammunnan maailmanmestaruuskilpailuissa 2010

**Miesten trapin maailmanmestaruudesta** ammuttiin 2.-3. elokuuta 2010. Henkilökohtaisen kilpailun voitti Espanjan Alberto Fernandez tuloksella 143 (121+22) ja joukkuekilpailun Italia tuloksella 361.

## Aikataulu
Suluissa Suomen aika (EEST)

## Ennätykset
Ennen MM-kilpailuiden alkua voimassa olleet maailmanennätykset:

## Finaali

## Lähteet
*
*
*
*
*
Signaali

**Signaali** on tietoa välittävä ilmiö tai merkki, jolla välitetään tieto lähettäjältä vastaanottajalle. Signaalit voivat olla laadultaan monenlaisia ilmiöitä. Signaali voi olla kertaluonteinen, toistuva tai jatkuva. Vastaanottajien joukko voi olla tarkasti rajoitettu, täysin määrittelemätön tai mitä tahansa näiden väliltä. Signaalit ovat viestinnän perusalkioita.

Elektroniikassa ja tietoliikenteessä signaalit ovat olemukseltaan jännitteitä, sähkövirtaa tai sähkömagneettisia aaltoja.

## Esimerkkejä erilaisista signaaleista

* hälytyssireeni
* videosignaali
* koiran hajumerkki
* hännän heilutus
* haukku
* välituntikello

* internet-protokollan paketti
* radion aikamerkki
* kädenheilautus
* silmänisku
* nuijan kopautus
* soidinlaulu

## Katso myös
* Digitaalinen signaalinkäsittely
* Signaalitiedustelu
* Signaali-kohinasuhde
* Signaaligeneraattori
* Signaaliliput
* Signaali-lehti
* Signaali tietotekniikassa
100cc – The Greatest Hits of 10cc

**100cc - The Greatest Hits of 10cc** on englantilaisen rockyhtye 10cc:n kokoelma-albumi UK Records -levymerkille levytetystä materiaalista. Levy sisältää raitoja kahdelta ensimmäiseltä albumilta sekä ennen julkaisematonta materiaalia.

Levyn kansiteksteissä levypomo Jonathan King vertaa 10cc:tä Beach Boys-yhtyeeseen. Levy oli viimeinen Kingin-tallin julkaisu: yhtye oli siirtynyt Mercury Recordsille ja julkaissut levymerkillä jo yhden albumin "The Original Soundtrack". King pyytää levyn teksteissä yleisöä jatkossakin ostamaan 10cc:n materiaalia. "UK Records on ylpeä, että he löysivät ja nimesivät 10cc:n ja että he uskoivat bändin menestykseen".

## Kappaleet

**A-puoli:**
# Rubber Bullets
# Donna
# The Dean And I
# The Wall Street Shuffle
# Silly Love

**B-puoli:**
# Waterfall
# 4% Of Something...
# Gismo My Way
# Hot Sun Rock
# Bee In My Bonnet
# 18 Carat Man Of Dreams

## Esittäjät

* Graham Gouldman (basso, kitara, laulu)
* Eric Stewart (kitara, koskettimet, laulu)
* Kevin Godley (rummut, laulu)
* Lol Creme (kitara, koskettimet, laulu)
Miesten kaksoistrap ammunnan maailmanmestaruuskilpailuissa 2010

**Miesten kaksoistrapin maailmanmestaruudesta** ammuttiin 5. elokuuta 2010. Henkilökohtaisen kilpailun voitti Yhdysvaltain Joshua Richmond tuloksella 196 (146+50), joka on sivuava finaalimaailmaennätys, ja joukkuekilpailun Yhdysvallat tuloksella 433, joka on uusi joukkuemaailmanennätys. Lisäksi henkilökohtaisessa kilpailuissa toiseksi tullut Venäjän Vasily Mosin ampui sivuavan peruskilpailun maailmanennätyksen 147 pistettä.

## Aikataulu
Suluissa Suomen aika (EEST)

## Ennätykset
Ennen MM-kilpailuiden alkua voimassa olleet maailmanennätykset:

## Finaali

## Lähteet
*
*
*
*
*
Kanen allas

**Kanen allas** (, ) on arktinen vesialue Grönlannin ja Kanadan pohjoisimman saaren Ellesmerensaaren välissä. Kanen allas on näiden saarten välisen, pidemmän Naresinsalmen levein osa. Etelässä Kanen allas liittyy Smithinsalmeen ja pohjoisessa Kennedyn kanaaliin. 

Kansainvälisen hydrografisen järjestön (IHO) merialuejaottelun (1953) mukaan Kanen allas on, kuten koko Naresinsalmikin, osa Baffininlahtea, jonka etelärajaksi on määritelty leveyspiiri 70°N ja jonka rannikon niemien mukaan määritelty pohjoislinja kulkee noin leveysasteen 82,3°N tienoilla, eli Pohjoisen jäämeren pääaltaan äärellä.

Kanen altaan pinta-ala on noin 3&nbsp;900 neliökilometriä. Meri on varsin matalaa, syvyys on enimmäkseen 180 metrin luokkaa. Merialueen jääolot ovat ankarat ja rajoittavat merenkulkua. Toisaalta varsin pysyvä ja vahva jääpeite estää jäävuoria kulkeutumasta Pohjoisen jäämeren puolelta etelään tai jatkamasta matkaansa, jos ne ovat irronneet merialueelle Grönlannin rannikon jäätiköistä. Kanen altaan jääolojen helpottuminen taas päästää jäävuoret kulkeutumaan vapaammin, ja lisää siten jäävuorien vaaraa merenkululle.

Kanen allas on nimetty amerikkalaisen napatutkija Elisha Kanen mukaan, joka ylitti sen vuonna 1854 etsiessään Franklinin kadonnutta retkikuntaa. Itse Elisha Kane nimesi salmen Peabody Bayksi George Peabodyn mukaan, joka oli yksi retken päärahoittajista.

## Lähteet

## Aiheesta muualla
*''Opslag nr. 5. Geologiske kort 1:2 500 000, udsnit 5. Nares stræde. Kane Bassin. Ellesmere island'' eli Tanskan GEUSin geologinen kartta (1:2 500 000) Naresinsalmen alueesta osa-alueiden nimityksineen kuten Kanen altaasta (Kane Bassin)<small>(De Nationale Geologiske Undergørelser for Danmark og Grønland -karttasarja)</small>   (geus.dk)
Veštševo

**Veštševo** () voi tarkoittaa seuraavia asioita Karjalankannaksella:
* Heinjoen kirkonkylä ()
* Heinjoen asemanseutu ()
* Heinjoen rautatieasema ()
* Heinjoen lentokenttä ()
HD 81040

**HD 81040** on melko paljon Aurinkoa muistuttava keltainen kääpiö
Leijonan tähdistössä. Tähti sijaitsee 106,2 valovuoden päässä ja sen kirkkaus on 7,74 magnitudia, joten se ei näy paljain silmin. Tähden spektrityyppi on G2-3V, absoluuttinen kirkkaus +5,17 ja massa 0,96 Auringon massaa. Tähden luminositeetti on 0,81 Aurinkoa, säde 0,86 Auringon säteestä ja pintalämpötila 5&nbsp;700&nbsp;K. Tähden metallipitoisuus on 69% Auringosta. Uusin tähden ikä-arvio noin 4&nbsp;180 miljoonaa vuotta, aiemman ollessa 800 miljoonaa vuotta. Tähdellä on massiivinen eksoplaneetta soikealla radalla.

## Eksoplaneetta HD 81040b

Eksoplaneetta HD 81040b on havaittu HARPS-nimisellä La Silan observatorion spektrografilla.

## Lähteet

## Aiheesta muualla
* '''The Extrasolar Planets Encyclopaedia:''' HD 81040
Luettelo pikkuplaneetoista

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä. Pikkuplaneetoiksi kutsutaan niin Marsin ja Jupiterin välisen päävyöhykkeen asteroideja kuin Neptunuksen takaisen Kuiperin vyöhykkeen kappaleita. Suurin osa pikkuplaneetoista luokitellaan  aurinkokunnan pienkappaleiksi, mutta viisi (Ceres, Pluto, Haumea, Makemake ja Eris) luetaan kääpiöplaneetoiksi.

Pikkuplaneetat saavat numerot, kun niistä on riittävän monta havaintoa, jotta niiden rata voidaan
laskea.

## Luettelo
### 1–50000

### 50001–100000

### 100001–150000

### 150001–200000

### 200001–250000

### 250001–300000

### 300001–350000

### 350001–400000

### 400001–450000

### 450001–500000

### 500001–550000

### 550001–600000

### 600001–650000

### 650001–700000

### 700001–750000

### 750001–800000

### 800001–850000

## Katso myös
*Luettelo merkittävistä asteroideista
*Luettelo transneptunisista kohteista
*Luettelo komeetoista

## Lähteet
*IAU Minor Planet Center 
*IAU Minor Planet Center: Discovery Circumstances: Numbered Minor Planets 
*JPL Small-Body Database Browser 
*Lists and Plots: Minor Planets: IAU Minor Planet Center 
*Discovery Circumstances: Numbered Minor Planets: IAU Minor Planet Center 
*IAU: RESOLUTION B5: Definition of a Planet in the Solar System  
*Pluto and the Developing Landscape of Our Solar System  
*IAU names fifth dwarf planet Haumea  
*Numbered minor planets 
* 

### Viitteet
Hall Basin

**Hallin allas** (, ) on Grönlannin ja Kanadan pohjoisimman saaren Ellesmerensaaren väliseen Naresinsalmeen kuuluva vesialue. Naresinsalmi on puolestaan Kansainvälisen hydrografisen järjestön (IHO) (1953) merialueiden rajalinjausten mukaan Baffininlahden pohjoisosan nimitys. 

Hallin allas on Naresisalmen pohjoisosassa sijaitseva leventymä, joka liittyy etelässä kapeampaan Kennedyn kanaaliin ja pohjoisessa Robesonin kanaaliin. Hall Basin on nimetty yhdysvaltalaisen löytöretkeilijän Charles Francis Hallin mukaan.

## Lähteet

## Aiheesta muualla
*''Opslag nr. 5. Geologiske kort 1:2 500 000, udsnit 5. Nares stræde. Kane Bassin. Ellesmere island'' eli Tanskan GEUSin geologinen kartta (1:2 500 000) Naresinsalmen alueesta, myös Hallin allas merkitty <small>(De Nationale Geologiske Undergørelser for Danmark og Grønland -karttasarja)</small>   (geus.dk)
Luettelo pikkuplaneetoista: 1–1000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 1:stä ja päättyen 1000:een. Kokonaisen luettelon löytää katsomalla Luettelo pikkuplaneetoista.

## 1–100

## 101–200

## 201–300

## 301–400

## 401–500

## 501–600

## 601–700

## 701–800

## 801–900

## 901–1000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
All I Ever Wanted (albumi)

**All I Ever Wanted** on yhdysvaltalaisen laulajan, Kelly Clarksonin neljäs studioalbumi, joka julkaistiin 6. maaliskuuta 2009. Albumi debytoi ykkössijalla Billboard 200 -listalla, ja Suomessa se ylsi virallisen albumilistan sijalle 32. Albumi on myynyt platinaa Australiassa ja Kanadassa, sekä kultaa Britanniassa ja Irlannissa. Yhdysvalloissa albumia on myyty 893 000 kappaletta.

## Kappaleet
#
#
#
#
#
#
#
#
#
#
#
#
#
#

## Arvostelut
* Allmusic: 
* Entertainment Weekly: B+
* Rolling Stone: 

## Lähteet
Riemannin–Stieltjesin integraali

**Riemannin–Stieltjesin integraali** on eräs Riemannin integraalin yleistys. Se on saanut nimensä Thomas Joannes Stieltjesin ja Bernhard Riemannin mukaan. Riemannin–Stieltjesin integraali voidaan määritellä joko summien tai ylä- ja alarajojen avulla. Tässä artikkelissa integraali on määritelty ylä- ja alarajojen avulla.

Riemannin–Stieltjesin integraali on muotoa 
 \int_{a}^{b} f(x) d g(x) , 
missä funktiota *f* kutsutaan integrandiksi ja funktiota *g* integraattoriksi. 
Integraali voi myös olla muotoa 
 \int_{a}^{b} f(x) d \alpha .

## Määritelmä

Olkoon *α* kasvava funktio välillä *[a,b]*. Välin *[a,b]* osituksella *P* tarkoitetaan pistejoukkoa x_0,x_1, \cdots , x_n  , missä

a=  x_0  ≤  x_1  ≤  \cdots  ≤  x_n  = b.

Merkitään 

 \Delta  x_i = x_i - x_{i-1} , missä (i = 1,  \cdots  , n).

Oletetaan, että *f* on rajoitettu reaalifunktio välillä *[a,b]*. Jokaisella osituksella *P* välillä *[a,b]* asetetaan 

 M_i  = sup f(x) (x_{i-1} ≤ x ≤  x_i)

 m_i  = inf f(x) (x_{i-1} ≤ x ≤ x_i).

Jokaiselle ositukselle *P* välillä *[a,b]* voidaan merkitä 

 \Delta  α = α(x_i) - α(x_{i-1}).

On selvää, että \Delta α ≥ 0. Jokaiselle reaalifunktiolle *f*, joka on rajoitettu välillä *[a,b]*, asetaan 

U (P, f, α) = \sum_{i=1}^{n} M_i \Delta \alpha_{i}, 

L (P, f, α) = \sum_{i=1}^{n}   m_i  \Delta \alpha_{i}. 

Jos 

 inf U(P, f,\alpha) = sup L(P, f, \alpha)  , 

missä supremum ja infimum otetaan kaikkien ositusten yli, niin yhteistä arvoa merkitään 
 \int_{a}^{b} f d \alpha  
tai
 \int_{a}^{b} f(x) d \alpha(x) .
Tätä kutsutaan funktion *f* Riemannin–Stieltjesin integraaliksi tai yksinkertaisemmin Stieltjesin integraaliksi \alpha:n suhteen yli välin *[a,b]*. 

## Riemannin–Stieltjesin integraalin yhteys Riemannin integraaliin

Merkitsemällä \alpha(x) = x  nähdään, että Riemannin integraali on erikoistapaus Riemannin–Stieltjesin integraalista: 

 \int_{a}^{b} f(x) d \alpha = \int_{a}^{b} f(x) dx .

Yleisissä tapauksissa \alpha:n ei tarvitse olla jatkuva.

## Riemannin–Stieltjesin integraalin ominaisuuksia

Riemannin–Stieltjesin integraalin ominaisuudet muistuttavat pitkälti Riemannin integraalin ominaisuuksia. 
Seuraavassa esitellään muuttujan vaihto sekä integraalin lineaariominaisuudet. 

### Muuttujan vaihto

Olkoon funktio  f \in R  välillä *[a,b]* ja *g* aidosti monotoninen ja jatkuva funktio, joka on määritelty välillä *S=[a,b]*. Oletetaan, että *a = g(c)* ja *b = g(d)* sekä funktiot *h* ja  \beta  ovat yhdistettyjä funktioita, jotka on määritelty seuraavasti 

 h(x) = f [g(x)], \beta = \alpha[g(x)] ,

jos  x \in S . 
Silloin funktio  h \in R  välillä *S* ja 
 \int_{a}^{b} f d \alpha = \int_{c}^{d} h d \beta . 

### Lineaariominaisuudet

Jos  f \in R(\alpha)  ja  g \in R(\alpha)  välillä *[a,b]*, niin 

 c_1 f + c_2 g \in R(\alpha)  välillä *[a,b]* ja

 \int_{a}^{b} (c_1 f + c_2 f)d \alpha = c_1 \int_{a}^{b} f d \alpha + c_2 \int_{a}^{b} g d \alpha .

## Katso myös
* Lebesgue–Stieltjes-integraali

## Lähteet

*Rudin W., Principles of Mathematical Analysis, 3rd edition, 1953 
*Laitinen T., Riemann-Stieltjes-integraali, Pro gradu -työ, 2006 

## Kirjallisuutta
*
Kymenlaakson pelastuslaitos

**Kymenlaakson pelastuslaitos** on yksi Suomen alueellisista pelastuslaitoksesta. Kymenlaakson pelastuslaitos toimii Kymenlaakson hyvinvointialueella, eli Kotkassa, Haminassa, Miehikkälässä, Virolahdella, Pyhtäällä ja Kouvolassa. Kymenlaakson pelastuslaitoksessa työskentelee noin 200 vakituista henkilöä.

Kymenlaakson alueella on 5 vakinaista asemaa, Kotkan saarella, Karhulassa, Haminassa, Kouvolassa ja Kuusankoskella. 
Lisäksi Kymenlaakson alueella on 27 yhdistymuotoista sopimuspalokuntaa (VPK), 2 toimenpidepalkkaista palokuntaa, 3 tehdaspalokuntaa ja 3 sotilaspalokuntaa, joiden kanssa Kymenlaakson pelastuslaitoksella on palokuntasopimukset. Toimenpidepalkkaiset palokunnat ovat Miehikkälässä ja Myllykoskella.

## Vakituiset paloasemat

## Sopimuspalokunnat

## Muut palokunnat

## Aiheesta muualla
*Kymenlaakson pelastuslaitos
Kansallisgalleria (Jerevan)

**Kansallisgalleria** on Tasavallan aukion laidalla sijaitseva museo Jerevanissa, Armenian pääkaupungissa.

Kansallisgalleria perustettiin vuonna 1921. Siellä on tunnettujen eurooppalaisten, venäläisten ja armenialaisten yli 20 000 taideteoksen kokoelma. Yksi kuuluisimmista on Ivan Aivazovskin meriaiheinen kokoelma.

Gallerian edessä on suihkulähde. Iltaisin klo 22.00-23.00 välisenä aikana se valaistaan värivaloin sekä tahdistetaan erilaisella musiikilla.

## Lähteet

## Aiheesta muualla
Matenadaran

**Matenadaran** on Jerevanissa, Armenian pääkaupungissa oleva käsikirjoitusmuseo. Siellä on kirjojen ja käsikirjoitusten lisäksi satoja vuosia vanhoja miniatyyrejä. Miniatyyrikokoelma on noin 15&nbsp;000 teoksen kokoinen ja se on ainutlaatuinen maailmassa. 

## Lähteet

## Aiheesta muualla
Cascades-patsaspuisto

**Cascades-patsaspuisto** () sijaitsee Armenian pääkaupungissa Jerevanissa. Puistossa sijaitsee muun muassa bolivialaisen kuvanveistäjän Boteron kissaveistos.

Cascadesin valtavat portaat johtavat toisen maailmansodan muistomerkille. Puiston yhteydessä on Cafesjian modernin taiteen museo.

## Lähteet

## Aiheesta muualla
Äiti Armenia

**Äiti Armenia** () on Armenian pääkaupungissa Jerevanissa oleva suurikokoinen patsas. Se sijaitsee lähellä kaupungin ydinkeskustaa. Patsaan jalustassa toimii sotamuseo, joka avattiin vuonna 1950. Alun perin paikalla oli noin 17 metriä korkea Josif Stalinin patsas, joka pudotettiin jalustalta vuonna 1962. Tilalle pystytetty Äiti Armenia-patsas valmistui vuonna 1967 puolustamaan miekkansa kanssa jerevanilaisia ja muita armenialaisia.

Patsas on jalustan kanssa noin 50 metriä korkea ja itse patsas on noin 22 metriä korkea. Patsas kuvaa Sose Mairig -nimistä naista, joka taisteli miekkoineen armenialaisten sotilaiden kanssa turkkilaisia vastaan. Patsas symboloi myös vanhemman naisen asemaa armenialaisessa sukuyhteisössä.

Äiti Armenia on maan kansallishenkilöitymä.

## Katso myös
* Äiti synnyinmaa (Volgograd)
* Äiti synnyinmaa (Kiova)
* Sosialistinen realismi

## Lähteet

## Aiheesta muualla